Diari Oficial de la Generalitat Valenciana


Sumari del DOGV 4984, del 13-04-2005 (2005/3721)

RESOLUCIÓ de 14 de març de 2005, del director general d'Investigació i Transferència Tecnològica, per la qual es concedixen ajudes per a estades en centres d'investigació de fora de la Comunitat Valenciana, dirigides a professors, a investigadors de les universitats i dels centres d'investigació i a doctors recents.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3721


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 14 de març de 2005, del director general d'Investigació i Transferència Tecnològica, per la qual es concedixen ajudes per a estades en centres d'investigació de fora de la Comunitat Valenciana, dirigides a professors, a investigadors de les universitats i dels centres d'investigació i a doctors recents. [2005/X3721]
  
Per Orde de 26 de juliol de 2004, del conseller de Cultura, Educació i Esport (DOGV núm. 4.832, d'1 de setembre), es van convocar diferents tipus d'ajudes i de beques per al foment de la investigació científica i el desenvolupament tecnològic a la Comunitat Valenciana, entre les quals, les ajudes per a estades en centres d'investigació de fora de la Comunitat Valenciana, dirigides a professors, investigadors de les universitats i de centres d'investigació i a doctor recents.
  
L'apartat 4.1 de l'annex I de l'esmentada orde, establix que finalitzat el procés de selecció, el director general d'Universitats i Investigació, dicta resolució de concessió o de denegació de les ajudes i beques, per delegació del conseller de Cultura, Educació i Esport.
  
Posteriorment el Decret 8/2004, del president de la Generalitat, assigna a la Conselleria d'Empresa, Universitat i Ciència les competències, entre altres, en matèria d'universitats, investigació i innovació tecnològica.
  
El dia 10 de març de 2005 va eixir publicada al Diari Oficial de la Generalitat Valenciana, l'Orde de 16 de febrer de 2005, de la Conselleria d'Empresa, Universitat i Ciència, per la qual es publiquen les línies pressupostàries i es determinen els crèdits que han de finançar les ajudes i beques per al foment de la investigació científica i el desenvolupament tecnològic, a la Comunitat Valenciana.
  
Per tot això, una vegada comprovades les sol·licituds presentades i finalitzat el procés de selecció, i d'acord amb el que establix el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV núm. 4.857, de 6 d'octubre) i per raó de la delegació d'atribucions conferida per mitjà de Resolució del conseller d'Indústria, Comerç i Turisme de data 19 de febrer de 2004 (DOGV núm. 4.714, de 17 de març de 2004), resolc:
  
Primer
  
Concedir les ajudes per a estades en centres d'investigació de fora de la Comunitat Valenciana, dirigides a professors, a investigadors de les universitats i dels centres d'investigació i a doctors recents, que corresponen a la convocatòria realitzada per Orde de 26 de juliol de 2004, del conseller de Cultura, Educació i Esport, per la qual es van convocar diferents tipus d'ajudes i de beques per al foment de la investigació científica i el desenvolupament tecnològic a la Comunitat Valenciana, als beneficiaris que s'indiquen en l'annex de la present resolució, i en les quanties que també s'hi indiquen, a càrrec dels crèdits de la línia de subvenció T4015 de l'aplicació pressupostària 13.43.76.176.20 del pressupost de la Generalitat Valenciana per a 2005. Les sol·licituds que no figuren en l'annex previst en l'apartat anterior es consideren denegades. La motivació de la denegació queda acreditada en l'expedient.
  
Segon
  
Notificar a les persones beneficiàries la resolució de les ajudes, amb indicació dels termes i de les condicions d'esta.
  
Tercer
  
Els beneficiaris han de complir amb les obligacions i amb les normes de justificació que preveuen els annexos I i IV de l'Orde de 26 de juliol de 2004, del conseller de Cultura, Educació i Esport, per la qual es convoquen diferents tipus d'ajudes per al foment de la investigació científica i el desenvolupament tecnològic a la Comunitat Valenciana.
  
Quart
  
Publicar la present resolució en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora, de la Jurisdicció Contenciosa Administrativa, contra la present resolució, que esgota la via administrativa, es pot interposar, amb caràcter potestatiu, recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'ha d'interposar davant l'òrgan que va dictar l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present resolució.
  
València, 14 de març de 2005.- El director general d'Investigació i Transferència Tecnològica: Jesús T. Pastor Ciurana.